Ich, Heini Rinderknaͤcht, zuͦ Hapspurg im ampt Eygenn ✳ gesaͤssenn, ✳ bekenn und thuͦn kundt mit
disem brieff ✳ für mich, ✳ min eliche husfroͧwen̄, ✳ all unnser erbenn unnd nàchkommē, ✳ das ich eines
ufraͤchtenn, ✳ staͤttenn, ✳ ewigenn ✳ unnd unabloͤsigenn kouffs verkoufft ✳ unnd den hochwirdig₎, ✳ wolgebornen, edlenn ✳ unnd geistlichenn froͧw Kathrina Truchsaͤssinn von Waldtpurg, aͤpptissinn, ✳ unnd gmeinē
irem convēt des gotzhuses Kuͤngsfeld₎, minē gnädigenn froͧwenn, gegenwirtig₎ unnd künfftig₎ ✳ zuͦ kòff₎
gaͤbenn hab ✳ unnd gib hiemit ✳ dem ersammē, frommē ✳ Hannsen Bürrer, ir gnadenn amptman unnd
hoffmeyster, ✳ alsz in irem namen ✳ zuͦ kouffenn ✳ ein mütt wolgelütrets kernens ✳ jaͤrigs ✳ unnd ewigs
unabloͤsigs zinnses ✳ Brugger maͤsses ꝫcꝭ umb̄ zwaͤntzig guldinn houptguͤts, ✳ derenn ich in minē nutz
von den gemeldttn̄ koͤuffernn ✳ an der schuld, ✳ so Heini Rinderknaͤcht, ✳ iro kaͤller, ✳ min befründtter
gwesenn, ✳ unnd demnàch ich von siner wegenn inenn vervallenn ✳ unnd gaͤlttenn soltten ꝫcꝭ, wol
uszgewist, ✳ bezaltt ✳ unnd benuͤgig gemacht bin wordenn. ✳ sag ouch sy unnd ires gotzhuses naͤchkommen ✳ fùr mich, ✳ min erben̄ ✳ und nachkom̄en ✳ dero ganntz quitt, ✳ ledig ✳ unnd lousz ✳ unnd gelob für mich,
mich ✳ min erbenn ✳ unnd naͧchkommē ✳ vermäldtten̄ koͤuffernn ✳ unnd irnn ewigen nachkommē, fürhin
alle jàr ✳ unnd yedes jaͧrs insunders ✳ alwaͤgenn uff sannt Martis tag den gemaͤldtten mt krn̄
aͧne verzug, ✳ intrag unnd gevaͤrd ✳ mit dem andrenn jàrlichenn zinns, ✳ als harnaͧch stant, ze zinnsen
unnd zewaͤrenn gen Küngsfeldenn in das gotzhusz ✳ zuͦ iro amptlüttn̄ sichernn hannden ✳ für krieg,
àcht, bann ✳ unnd gmeinlich für all infäll, ✳ schadenn ✳ unnd gebraͤstenn ✳ von, uff und ab
minem saͤshusz zuͦ Hapspurg gelaͤgenn, ✳ dasz ich harum̄b mit siner gantzn̄ zuͦgehoͤrd, ✳ ackern̄n,
mattenn, ✳ holtz, ✳ veld, ✳ wùnn ✳ unnd weyd, ✳ allem begriff ✳ unnd zuͦgehoerdenn ✳ zuͦ raͤchtenn verschribnen, ✳ behafftenn ✳ unnd ingesetzten underpfannden verpflicht ✳ unnd verbunden hab, ✳ zinnst deˀ
bemaͤldt houff unnd guͤtter, ✳ den man naͤmpt des Kintzenn Hoͧff, ✳ jaͤrlich unnd vorhin minen
gnadigenn froͧwenn, obbemaͤldt, ✳ zaͤchenn müt kerrnnē ✳ unnd drü maltter haber, ✳ ouch
ewigs ✳ unnd unabloͤsigs zinnses, ist dennaͧch lidig eygenn ꝫcꝭ. unnd also gelob ich, bemäldttˀ
Heiny Rinderknaͤcht, ✳ der houpt gültt, ✳ für mich ✳ unnd min erbenn ✳ unnd ewig naͧchkommē ✳ und
inhaber disz houffs ✳ disenn kouff ✳ unnd brieff ✳ unnd was von unns harann geschribenn stàtt
wàr, ✳ vest ✳ unnd staͤtt ✳ zuͤ halttenn ✳ unnd darwider niemer mer redenn ✳ nàch thuͦn ✳ mit, nàch
aͧne rächt, ✳ geistlichm̄ ✳ oder waͤltlichem, ✳ by minē guͤttenn trùwn̄ an eydenn statt ꝫcꝭ. unnd also
disers ewigenn kouffs zuͦ gütter, sichrer bestaͤnndtnus unnd waͧrem gloͧbenn, ✳ wie wol diser järlichˀ
ewigˀ mt kernnē gelts ✳ by anndrem des houffs zinns, ✳ als obstaͧtt, ✳ in miner gnaͤdigenn froͧwenn
urber uffgericht unnd verschribenn ✳ unnd nùn mer ein samenhaffteˀ ungeteiltter ewiger zinns
heist ✳ unnd belibenn sol ✳ in allenn raͤchtenn, ✳ so hab ich doch des zuͦ merer krafft ✳ unnd
waͧrem gloͧbenn ✳ gemäldttenn minē gnaͤdig₎ froͧwen ✳ disz bekanndtnus ✳ unnd gùltt brieff
uffgericht ✳ unnd den verwardt unnd besiglet gaͤbenn ✳ mit des edlenn, vestenn Hansen̄
Saͤgennsers, ✳ seshafft zuͦ Brugg, eygnem angehaͣncktenn insigell, ✳ im ✳ unnd sinen erbenn ✳
in all waͤg unschaͤdlich, ✳ sunnders mich ✳ unnd all min erbenn und nachkommē ✳ damitt zevˀbersagennde, ✳ gaͤbenn ✳ unnd beschaͤchenn ✳ uff naͤchst mitwochn̄ naͧch sannt Joͤrgenn tag, als
man zaltt von der geburt Cristi fünfftzächenn hundertt ✳ und sächstzächenn jàr. ✳